Lielā Mančestra
Lielā Mančestra (angļu: Greater Manchester) ir metropoles grāfiste Ziemeļrietumanglijā, kurā dzīvo 2,55 miljoni iedzīvotāju. Tā ir viena no lielākajām metropolēm ne vien Anglijā, bet arī visā Apvienotajā Karalistē. Lielā Mančestra dienvidos un dienvidrietumos robežojas ar Češīru, dienvidaustrumos - ar Dārbišīru, ziemeļaustrumos - ar Rietumjorkšīru, ziemeļos - ar Lankašīru un rietumos - ar Mersisaidu. Lielo Mančestru iedala 10 mazākās adminisratīvajās vienībās, t.i., Mančestrā, Stokportā, Teimsaidā, Oldhemā, Ročdeilā, Burijā, Boltonā, Viganā, Salfordā un Trafordā.